William Heinesen

Andreas William Heinesen (1900–1991) var en færøysk forfatter. Han skrev på dansk og var en av 1900-tallets mest betydningsfulle danskspråklige forfattere. Han skrev romaner, noveller, lyrikk og filmmanus.

Han kom fra det tospråklige borgerskapet i Tórshavn. Flere av Heinesens romaner er senere oversatt til færøysk.

Hans mest kjente bok er romanen De fortapte spillemenn (1950), en varm skildring av hjembyen, og en kunster- og oppvekstroman om vindharpebyggeren Kornelius og hans sønner. William Heinesen er, etter Karen Blixen, den mest oversatte av alle danske forfattere som debuterte mellom 1900 og 1940.

De viktigste impulsene i Heinesens forfatterskap kom fra den borgerlige oppveksten i Tórshavn og møtet med Otto Gelsted og 1920-årenes venstreradikale kunstnere. Heinesen var sosialist, antimilitarist og færøysk nasjonalist.

Han regnes som en Færøyenes «fire store» i sin generasjon sammen med Heðin Brú, Christian Matras og Jørgen-Frantz Jacobsen. Jacobsen og Heinesen var søskenbarn og nære venner.

 Bakgrunn 
William Heinesen vokste opp i Tórshavn som sønn av kjøpmann Zacharias Heinesen og hustru Caroline Jacobine Restorff. Oldefaren M.C. Restorff drev i sin tid Færøyenes viktigste kjøpmannsforretning og eneste bakeri. Etter at morfaren Andreas William Restorff døde i 1898, kjøpte Heinesens far Restorffs forretningsbygg og åpnet sin egen kolonialvareforretning. Han la snart om driften til en klesforretning i manufaktur, trikotasje og skreddersøm, som ble «kanskje øyenes største og mest velassorterte».

 Utmerkelser 
 År Pris Merknader1987  Svenska Akademiens nordiske pris Johannes Ewald Legatet 1985  Sonningprisen 1981  Medaljen Ingenio et arti 1980  Kritikerprisen (dansk)  For romanen Her skal danses1979  Dansk Forfatterforenings H.C. Andersen Legat  Jeanne og Henri Nathansens Minnelegat 1975  M.A. Jacobsens Heiðursløn 1968  Emil Aarestrup-medaljen 1965  Nordisk råds litteraturpris   For romanen Det gode håb. Delt med O. Lagercrantz1960  Holberg-medaljen 1956  Jeanne og Henri Nathansens Minnelegat 1952  Holger Drachmann-legatet  Delt med Johannes Wulff

 Bibliografi 
Romaner
 1934 – Blæsende Gry
 1938 – Noatun
 1949 – Den sorte gryde
 1950 – De fortabte spillemænd
 1952 – Moder Syvstjerne
 1964 – Det gode håb
 1976 – Tårnet ved verdens ende

Noveller
 1957 – Det fortryllede lys
 1960 – Gamaliels besættelse
 1967 – Kur mod onde ånder
 1970 – Don Juan fra Tranhuset
 1973 – Fortællinger fra Thorshavn
 1975 – Grylen og andre noveller
 1980 – Her skal danses
 1985 – Laterna magica

Dikt
 1921 – Arktiske Elegier og andre Digte
 1924 – Høbjergningen ved Havet
 1927 – Sange mod Vaardybet
 1930 – Stjernerne vaagner
 1936 – Den dunkle Sol
 1955 – Digte i udvalg
 1961 – Hymne og harmsang
 1972 – Panorama med regnbue
 1983 – Vinterdrøm : Digte i udvalg 1920–30
 1984 – Samlede digte
 1990 – Digte

 Film og TV 
Heinesen skrev også manus for film og TV. Spillefilmen Tro, håb og troldom fra 1960 var en dramakomedie med manus av Heinesen og filmens regissør Erik Balling. I 1961 hadde kort-dokumentarfilmen Føroyar premiere, med manus av William Heinesen og regi av Jørgen Roos. TV-miniserien I havets og de lyse nætters land - et sommereventyr fra Færøerne hadde premiere i 1972; manuset var skrevet av Heinesen.

Heinesens novelle Her skal danses fra 1980 har dannet forelegg for den islandske spillefilmen Dansinn fra 1998, som er regissert av Ágúst Guðmundsson. 

 Referanser 

 Litteratur 
 Brønner, Hedin: Three Faroese novelists: an appreciation of Jørgen-Frantz Jacobsen, William Heinesen, Heðin Brú. New York: Ardent Media, 1973. ISBN 0-8057-3374-4. (Les)
 Isaksen, Jógvan: Mellem middelalder og modernitet: omkring William Heinesens prosa. København: Amaldus, 2004. ISBN 87-88913-17-1.
 Jones, W. Glyn: Færø og kosmos: en indføring i William Heinesens forfatterskab. København: Gyldendal, 1974. ISBN 87-00-89421-4.

 Ólavsstovu, Vár í; Kløvstad, Jan (red.): Tårnet midt i verden : en bog om William Heinesen. København: Nord, 1994. ISBN 92-912-0490-0.
 Skarðhamar, Anne-Kari: Fyrvokteren ved verdens ende og hans laterna magica : ti artikler om William Heinesens forfatterskap. Oslo: Unipub, 2005. ISBN 82-7477-172-9.
 Søholm, Ejgil: Godheds ubændige vælde: en lille bog om William Heinesen, Færøernes store danske digter. København: Gyldendal, 2000. ISBN 87-00-46016-8.

 Eksterne lenker 



  William Heinesen , dokumentasjonsnettsted


  William Heinesen i Encyclopædia Britannica

Kategori:Færøyske forfattere
Kategori:Danskspråklige forfattere
Kategori:Færøyske romanforfattere
Kategori:Vinnere av Nordisk råds litteraturpris
Kategori:Statens Kunstfonds hædersydelse
Kategori:Medlemmer av Det Danske Akademi
Kategori:Mottakere av Holberg-medaljen
Kategori:Mottakere av Ingenio et arti
Kategori:Personer fra Tórshavn
Kategori:Portal:Færøyene/artikler